pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดฯ ณัฏฐิญาฯ เป็นประธานการจัดทำรายงานประจำปี สำนักงานปลัดกระทรวงอุตสาหกรรม ประจำปี 2565
วันพุธที่ 22 กุมภาพันธ์ 2566
22/02/2566
รองปลัดฯ ณัฏฐิญาฯ เป็นประธานการจัดทํารายงานประจําปี สํานักงานปลัดกระทรวงอุตสาหกรรม ประจําปี 2565
การประชุมคณะทํางานพิจารณาการจัดทําแผนปฏิบัติราชการระยะ 5 ปี (2566- 2570) แผนปฏิบัติราชการรายปี และการจัดทํารายงานประจําปี สํานักงานปลัดกระทรวงอุตสาหกรรม (สปอ.) ครั้งที่ 1/2566
เมื่อวันที่ 21 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะทํางานพิจารณาการจัดทําแผนปฏิบัติราชการระยะ 5 ปี (2566- 2570) แผนปฏิบัติราชการรายปี และการจัดทํารายงานประจําปี สํานักงานปลัดกระทรวงอุตสาหกรรม (สปอ.) ครั้งที่ 1/2566 โดยมี นางสาวณริดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหาร และเจ้าหน้าที่ส่วนกลาง และส่วนภูมิภาค เข้าร่วมประชุม ณ ห้องประชุมชุณหะวัณ ชั้น 3 อาคาร สปอ. และผ่านระบบ Zoom Meeting
โดย รสอ.รก.รปอ. ได้แนะนําให้การจัดทํารายงานประจําปีในปีนี้ มีความน่าสนใจมากยิ่งขึ้น ทั้งในด้านการกําหนด Theme ของหนังสือ การร้อยเรียง การจัดหมวดหมู่ และลําดับความสําคัญของเนื้อหา การออกแบบให้สวยงามและทันสมัย โดยขอให้นําเสนอรูปแบบออกนอกกรอบจากแนวความคิดเดิม ๆ เพื่อให้หนังสือมีความโดดเด่น น่าอ่าน และการสื่อสารได้อย่างมีประสิทธิภาพ พร้อมกันนี้ ได้ฝากให้สํานักงานอุตสาหกรรมจังหวัดนําเสนอผลการดําเนินงานจากพื้นที่ที่สะท้อนผลผลิต และผลลัพธ์ของการดําเนินการอย่างเป็นรูปธรรม เพื่อให้เห็นถึงความสําเร็จของโครงการที่สํานักงานปลัดกระทรวงอุตสาหกรรมได้ดําเนินการในปี 2565 ที่ผ่านมา นอกจากนี้ในด้านการประชาสัมพันธ์ควรมีการเผยแพร่รายงานประจําปีไปยังช่องทางต่าง ๆ เพื่อให้สาธารณชนได้รับทราบภารกิจ และสร้างภาพลักษณ์ให้กับกระทรวงอุตสาหกรรมมากยิ่งขึ้นต่อไป
รัฐบาลไทย-ข่าวทำเนียบรัฐบาล-ดีอีเอส ถกร่วม JETRO Bangkok ผลักดันความร่วมมือด้านเศรษฐกิจดิจิทัลไทย – ญี่ปุ่น
วันพุธที่ 22 กุมภาพันธ์ 2566
ดีอีเอส ถกร่วม JETRO Bangkok ผลักดันความร่วมมือด้านเศรษฐกิจดิจิทัลไทย – ญี่ปุ่น
ดีอีเอส ถกร่วม JETRO Bangkok ผลักดันความร่วมมือด้านเศรษฐกิจดิจิทัลไทย – ญี่ปุ่น
วันนี้(22ก.พ66)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ให้การต้อนรับMr. Kuroda Junประธานองค์การส่งเสริมการค้าต่างประเทศของญี่ปุ่น(Japan External Trade Organization: JETRO Bangkok)และหอการค้าญี่ปุ่น–กรุงเทพมหานคร(Japanese Chamber of Commerce, Bangkok: JCCB)เพื่อหารือและรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยประจําครึ่งปีหลังพ.ศ. 2565
ในโอกาสนี้Mr. KURODA Junได้รายงานว่าในช่วงที่ผ่านมาไทยมีการพัฒนาโครงสร้างพื้นฐานด้านการสื่อสารดีขึ้นและได้ขอรับการสนับสนุนจากดีอีเอสในเรื่องรัฐบาลดิจิทัลโดยเฉพาะการให้บริการของหน่วยงานรัฐผ่านระบบออนไลน์การลดการใช้กระดาษการใช้ลายมือชื่ออิเล็กทรอนิกส์สอดรับนโยบายของรัฐบาลไทยในปัจจุบันที่มุ่งส่งเสริมและพัฒนาให้เป็นรัฐบาลอิเล็กทรอนิกส์และDigital IDเพื่อเป็นการอํานวยความสะดวกให้กับประชาชนไทยและชาวต่างชาติที่อาศัยอยู่ในไทยณห้องประชุมMDES 1ชั้น9สํานักงานปลัดกระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-​Department of Consular Affairs to open new Legalization Office at MBK Center on March 1
วันพุธที่ 22 กุมภาพันธ์ 2566
​Department of Consular Affairs to open new Legalization Office at MBK Center on March 1
​Department of Consular Affairs to open new Legalization Office at MBK Center on March 1
February 22, 2023, Deputy Government Spokesperson Traisuree Taisaranakul disclosed that the Department of Consular Affairs, Ministry of Foreign Affairs is set to open a new Office of Legalization, which will be located next to its Pathum Wan Passport Office at 5th floor, MBK Center, Bangkok, from March 1, 2023 onward. The newly launched office will provide full legalization services to both Thais and foreigners in the inner Bangkok area.
With the opening of the new office in MBK Center, Legalization Office at MRT Khlong Toei will be permanently closed from February 25, 2023 onward. The last day of service provision and return of legalized documents at MRT Khlong Toei will be February 22 and 24 respectively. After February 24, the documents can be picked up at the new office in MBK.
Pathum Wan Legalization Office will be situated at the MBK Center Bangkok, 5th Floor, Zone A (No. 5A-12 and 5A-13). Services will be provided Monday - Friday (except public holidays), from 10.00 a.m. - 16.30 p.m. For further detail, please call: 08 3530 9126.
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดวันที่ 1 มีนาคม 2566 นี้ ที่จังหวัดชุมพร
วันพุธที่ 22 กุมภาพันธ์ 2566
22/02/2566
สํานักงานสลากกินแบ่งรัฐบาลพร้อมออกสลากสัญจร งวดวันที่ 1 มีนาคม 2566 นี้ ที่จังหวัดชุมพร
สํานักงานสลากกินแบ่งรัฐบาลออกรางวัลงวดวันที่ 1 มีนาคม 2566 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องแกรนด์บอลรูม โรงแรม ลอฟท์ มาเนีย บูติค โฮเทล อําเภอเมืองชุมพร จังหวัดชุมพร
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่าในการออกรางวัลงวดวันที่ 1 มีนาคม 2566 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องแกรนด์บอลรูม โรงแรม ลอฟท์ มาเนีย บูติค โฮเทล อําเภอเมืองชุมพร จังหวัดชุมพร เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดชุมพรให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย โดยการออกรางวัลเป็นไปตามมาตรฐานสากล โปร่งใส ตรวจสอบได้ทุกขั้นตอน ทั้งนี้ การออกรางวัลได้ดําเนินการตามมาตรการในการป้องกันโควิด-19 ของรัฐบาล อย่างเคร่งครัด ด้วยการทําความสะอาดสถานที่ด้วยน้ํายาฆ่าเชื้อและแอลกอฮอล์ มีการตรวจวัดอุณหภูมิคณะกรรมการออกรางวัล บุคลากร สื่อมวลชน และผู้ที่เกี่ยวข้องทุกท่าน การรักษาระยะห่างระหว่างบุคคล รวมทั้งให้สวมหน้ากากอนามัยตลอดเวลาที่อยู่ในพื้นที่ สําหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย และขอความร่วมมือปฏิบัติตามมาตรการป้องกันการแพร่ระบาดของโรคติดเชื้อโควิด-19 อย่างเคร่งครัด นอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 28 กุมภาพันธ์ 2566 โดยจัดกิจกรรมจัดเลี้ยงอาหารกลางวันเด็กที่โรงเรียนชุมพรปัญญานุกูล อําเภอปะทิว จังหวัดชุมพร อีกด้วย สํานักงานสลากกินแบ่งรัฐบาลจึงขอเชิญประชาชนชาวจังหวัดชุมพรและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 มีนาคม 2566 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-ปลัดดีอีเอส บรรยายพิเศษเรื่อง “คุณธรรม ในสังคมไร้พรมแดน”
วันพุธที่ 22 กุมภาพันธ์ 2566
ปลัดดีอีเอส บรรยายพิเศษเรื่อง “คุณธรรม ในสังคมไร้พรมแดน”
ปลัดดีอีเอส บรรยายพิเศษเรื่อง “คุณธรรม ในสังคมไร้พรมแดน”
วันนี้ (22 ก.พ 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรพิเศษเรื่อง “คุณธรรม ในสังคมไร้พรมแดน” ในโครงการพัฒนาหลักสูตร Moral Community Towards Sustainable Development Forum จัดโดยศูนย์คุณธรรม (องค์การมหาชน) ร่วมกับ คณะสิ่งแวดล้อมมหาวิทยาลัยเกษตรศาสตร์ ณ สํานักบริการคอมพิวเตอร์ มหาวิทยาลัยเกษตรศาสตร์ บางเขน
___________________
รัฐบาลไทย-ข่าวทำเนียบรัฐบาล-​โฆษกรัฐบาลเผย หน่วยงานภาครัฐ-เอกชน บูรณาการความร่วมมือแข็งขัน เดินหน้าขยายตลาดส่งออกไป UAE สำเร็จ
วันพุธที่ 22 กุมภาพันธ์ 2566
22/02/2566
​โฆษกรัฐบาลเผย หน่วยงานภาครัฐ-เอกชน บูรณาการความร่วมมือแข็งขัน เดินหน้าขยายตลาดส่งออกไป UAE สําเร็จ
เชื่อเพิ่มมูลค่าส่งออกไทย ปี 2566 กว่า 3 หมื่นล้านบาท พร้อมขยาย FTA ตลาดใหม่
วันนี้ (22 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยต่อกรณีความสําเร็จของรัฐบาลซึ่งสามารถจับคู่ทางธุรกิจสร้างมูลค่ากว่า 1,330 ล้านบาท และจัดตั้งสภาธุรกิจไทยกับ UAE เพิ่มมูลค่าการส่งออกให้ประเทศในปี 2566 เพิ่มขึ้นมากกว่า 30,000 ล้านบาท
จากนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการเพิ่มตลาดระหว่างประเทศสร้างโอกาสให้เศรษฐกิจไทย ซึ่งกระทรวงพาณิชย์และภาคเอกชน บูรณาการความร่วมมือเมื่อช่วงต้นเดือนกุมภาพันธ์ที่ผ่านมา ได้หารือเพื่อขยายตลาดส่งออกสินค้าไทยกับภาครัฐและภาคเอกชนสหรัฐอาหรับเอมิเรตส์ ณ เมืองดูไบ ประเทศสหรัฐอาหรับเอมิเรตส์ (UAE)
ทั้งนี้ นายกรัฐมนตรี รับทราบผลการดําเนินงานดังกล่าว พร้อมทั้งขอบคุณหน่วยงานที่เกี่ยวข้องที่ร่วมกันผลักดันความร่วมมือทางเศรษฐกิจระหว่างไทยกับ UAE จนประสบความสําเร็จ เห็นผลลัพธ์เป็นรูปธรรม ขยายตลาดส่งออกสินค้าไทย เพิ่มมูลค่าทางเศรษฐกิจให้ประเทศจํานวนมหาศาล และเป็นโอกาสขยายความร่วมมือไปยังกลุ่มคณะมนตรีความร่วมมือรัฐประเทศอ่าวอาหรับ (Gulf Cooperation Council: GCC) อื่น ๆ ต่อไป
โฆษกประจําสํานักนายกรัฐมนตรี กล่าวเพิ่มเติมว่า ในการเดินหน้าขยายความร่วมมือดังกล่าว ภาคเอกชนไทยกับ UAE สามารถลงนามสัญญาซื้อขายจริงรวมมูลค่ากว่า 1,330 ล้านบาท โดยเป็นการจับคู่เซ็นสัญญา 5 คู่ ในกลุ่มธุรกิจเกี่ยวกับอาหาร สุขภัณฑ์ ชิ้นส่วนยานยนต์ และเมลามีน นอกจากนี้ ทั้งสองฝ่ายได้มีการลงนามเพื่อจัดตั้งสภาธุรกิจไทยกับสหรัฐอาหรับเอมิเรตส์ ซึ่งมีความสําคัญอย่างยิ่งต่อการค้าการลงทุนระหว่างไทยกับ UAE ในอนาคต สร้างเม็ดเงินให้ประเทศ เพิ่มขึ้นประมาณ 30,000 ล้านบาท สําหรับปี 2566 และเป็นโอกาสขยายตลาดส่งออกไทยไปยังประเทศในตะวันออกกลางและกลุ่มประเทศอ่าวอาหรับมากขึ้น ผ่านความร่วมมือกับ UAE ในการเป็นประตูเชื่อมโยงการค้าการลงทุนไปยังประเทศอื่นในภูมิภาค
“นายกรัฐมนตรีขอบคุณหน่วยงานที่เกี่ยวข้องที่ดําเนินการตามนโยบายของรัฐบาลในการขยายตลาดส่งออกไทยอย่างต่อเนื่อง ช่วยเพิ่มมูลค่าทางเศรษฐกิจให้ประเทศ พร้อมสั่งการเดินหน้าหาตลาดที่มีศักยภาพใหม่ ๆ เพิ่มเติม โดยเฉพาะตลาดส่งออกผ่านความตกลงการค้าเสรี (FTA) ซึ่งสร้างรายได้ให้กับประเทศมหาศาล โดยขอให้หน่วยงานที่เกี่ยวข้องเร่งสรุปผลการเจรจา FTA ที่ค้างอยู่ให้สําเร็จ และเปิดการเจรจา FTA กับคู่ค้าใหม่ที่มีศักยภาพ นอกจากนี้ ผู้ประกอบการต้องให้ความสําคัญกับการพัฒนายกระดับสินค้าให้มีคุณภาพตามมาตรฐานสากลและสอดคล้องตามกระแสโลกด้วย ซึ่งจะช่วยเพื่อเพิ่มโอกาสทางการค้าให้กับสินค้าไทย และเพิ่มศักยภาพการแข่งขันของไทยท่ามกลางความท้าทายเศรษฐกิจโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐจ่ายเงินช่วยเหลือผู้ประสบภัยน้ำท่วม ปี 2565 แล้ว 553,795 ครัวเรือน เป็นเงิน 3,503 ล้านบาท โดยมติครม. ให้ขยายระยะเวลาช่วยเหลือให้แล้วเสร็จภายใน 90 วัน
วันพุธที่ 22 กุมภาพันธ์ 2566
22/02/2566
โฆษกรัฐบาลเผยรัฐจ่ายเงินช่วยเหลือผู้ประสบภัยน้ําท่วม ปี 2565 แล้ว 553,795 ครัวเรือน เป็นเงิน 3,503 ล้านบาท โดยมติครม. ให้ขยายระยะเวลาช่วยเหลือให้แล้วเสร็จภายใน 90 วัน
โฆษกรัฐบาลเผยรัฐจ่ายเงินช่วยเหลือผู้ประสบภัยน้ําท่วม ปี 2565 แล้ว 553,795 ครัวเรือน เป็นเงิน 3,503 ล้านบาท โดยมติครม. ให้ขยายระยะเวลาช่วยเหลือให้แล้วเสร็จภายใน 90 วัน เพื่อให้เป็นไปตามหลักเกณท์ ครอบคลุม โปร่งใส และเป็นธรรมกับประชาชนผู้ประสบภัย
วันนี้ (22 ก.พ. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยความคืบหน้าในการดําเนินการให้ความช่วยเหลือผู้ประสบอุทกภัยในช่วงฤดูฝน ปี 2565 หลังการประชุมคณะรัฐมนตรีวานนี้ (21 กุมภาพันธ์ 2566) เห็นชอบอนุมัติขยายระยะเวลาดําเนินการช่วยเหลือผู้ประสบอุทกภัยในช่วงฤดูฝน ปี 2565 ในพื้นที่กรุงเทพมหานคร และ 66 จังหวัด โดยให้ความช่วยเหลือให้แล้วเสร็จภายใน 90 วัน ตั้งแต่วันที่ได้รับจัดสรรงบประมาณ (20 มีนาคม 2566) เพื่อให้ความช่วยเหลือเป็นไปตาม หลักเกณฑ์ เงื่อนไข และวิธีการจ่ายเงินช่วยเหลือที่กําหนดไว้ ให้ถูกต้อง ชัดเจนครอบคลุม โปร่งใส และเป็นธรรมกับประชาชนที่ประสบภัย
ทั้งนี้ กระทรวงมหาดไทย รายงานผลการดําเนินการช่วยเหลือผู้ประสบอุทกภัยในช่วงฤดูฝน ปี 2565 (ข้อมูล ณ 17 กุมภาพันธ์ 2566) คงเหลือผู้ประสบอุทกภัยที่มีผู้ยื่นคําร้องขอรับความช่วยเหลือในพื้นที่กรุงเทพมหานคร และ 56 จังหวัด รวมจํานวน 594,477 ครัวเรือน จากข้อมูลผู้ประสบอุทกภัยเบื้องต้น จํานวน 1,046,460 ครัวเรือน โดยกรมป้องกันและบรรเทาสาธารณภัยได้ส่งบัญชีรายชื่อครัวเรือนที่ขอรับความช่วยเหลือให้ธนาคารออมสิน และได้โอนจ่ายเงินให้แก่ผู้แก่ผู้ประสบภัย ในพื้นที่กรุงเทพมหานคร และ 55 จังหวัด รวมจํานวน 553,795 ครัวเรือน เป็นเงิน 3,503,555,000 บาท
อย่างไรก็ตาม ยังคงมีผู้ประสบอุทกภัยอยู่ในกระบวนการจ่ายเงินช่วยเหลืออีก 25,947 ครัวเรือน และคาดว่าจะต้องใช้งบประมาณเพื่อจ่ายเงินช่วยเหลือประมาณ 147,789,000 บาท ยังคงเหลือวงเงินที่ได้รับการจัดสรรเงินงบประมาณรายจ่าย งบกลาง จากสํานักงบประมาณราว 2,607,196,000 บาท
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามความคืบหน้างานก่อสร้างรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพุธที่ 22 กุมภาพันธ์ 2566
กรมการขนส่งทางราง ลงพื้นที่ติดตามความคืบหน้างานก่อสร้างรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
.....
วันนี้ (22 กุมภาพันธ์ 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมพร้อมด้วยเจ้าหน้าที่ กรมการขนส่งทางราง (ขร.) ลงพื้นที่ติดตามงานก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) หรือ สายสีม่วงใต้ เพื่อติดตามความก้าวหน้างานก่อสร้าง การบริหารจัดการจราจรบริเวณพื้นที่ก่อสร้าง มาตรการลดผลกระทบสิ่งแวดล้อม พร้อมทั้งมาตรการป้องกันอุบัติเหตุจากการก่อสร้างการลงพื้นที่ครั้งนี้ ขร. ได้รับฟังการบรรยายสรุปการดําเนินการก่อสร้างโครงการ โดยรถไฟฟ้าสายม่วงใต้นี้ มีระยะทาง 23.63 กิโลเมตร จํานวน 17 สถานี แบ่งเป็น
1. โครงสร้างทางวิ่งใต้ดิน ระยะทาง 14.29 กิโลเมตร สถานีใต้ดิน 10 สถานี ได้แก่ สถานีรัฐสภา สถานีศรีย่าน สถานีวชิรพยาบาล สถานีหอสมุดแห่งชาติ สถานีบางขุนพรหม สถานีอนุสาวรีย์ประชาธิปไตย สถานีสามยอด สถานีสะพานพุทธ สถานีวงเวียนใหญ่ สถานีสําเหร่
2. โครงสร้างทางวิ่งยกระดับ ระยะทาง 9.34 กิโลเมตร สถานียกระดับ 7 สถานี ได้แก่ สถานีดาวคะนอง สถานีบางปะแก้ว สถานีบางปะกอก สถานีประชาอุทิศ สถานีราษฎร์บูรณะ สถานีพระประแดง และ สถานีครุใน
อีกทั้ง สามารถเชื่อมต่อการเดินไปยังรถไฟฟ้าสายอื่น ๆ ประกอบด้วย
1.สถานีอนุสาวรีย์ประชาธิปไตย เชื่อมต่อสถานีอนุสาวรีย์ประชาธิปไตยของรถไฟฟ้าสายสีส้ม (ช่วงศูนย์วัฒนธรรม - บางขุนนนท์)
2. สถานีสามยอด เชื่อมต่อสถานีสามยอดของสายสีน้ําเงิน ช่วงหัวลําโพง - บางแค (หลักสอง)
3.สถานีวงเวียนใหญ่ เชื่อมกับสถานีวงเวียนใหญ่ของสายสีเขียว (ช่วงสนามกีฬาแห่งชาติ - บางหว้า) และสถานีวงเวียนใหญ่ของรถไฟทางไกลสายแม่กลอง รวมทั้งมีอาคารจอดแล้วจร (Park & Ride) 2 แห่ง ที่สถานีบางปะกอกและสถานีราษฎร์บูรณะ สามารถรองรับได้ประมาณ 1,700 คัน โดยสัญญางานโยธา แบ่งออกเป็น 6 สัญญา ได้แก่
สัญญาที่ 1 ช่วงเตาปูน - หอสมุดแห่งชาติ
สัญญาที่ 2 ช่วงหอสมุดแห่งชาติ - ผ่านฟ้า
สัญญาที่ 3 ผ่านฟ้า - สะพานพุทธ
สัญญาที่ 4 สะพานพุทธ - ดาวคะนอง
สัญญาที่ 5 ดาวคะนอง - ครุใน
สัญญาที่ 6 งานระบบราง ปัจจุบัน
ปัจจุบันมีความคืบหน้างานโยธาในภาพรวม ณ เดือนกุมภาพันธ์ 2566 คิดเป็นร้อยละ 6.50
นอกจากการบรรยายสรุปแล้ว คณะ ขร. ยังได้ลงสํารวจความคืบหน้าสถานีใต้ดิน ได้แก่ สถานีรัฐสภา สถานีวชิรพยาบาล สถานีหอสมุดแห่งชาติ สถานีสะพานพุทธ สถานีวงเวียนใหญ่ และสถานียกระดับที่สถานีครุใน จากการสํารวจในครั้งนี้ พบปัญหาและอุปสรรคในการก่อสร้างโครงการรถไฟฟ้าสายสีม่วง ส่วนใหญ่เป็นเรื่องการบริหารจัดการจราจรบริเวณพื้นที่ก่อสร้าง ซึ่งทางการรถไฟฟ้าขนส่งมวลชนแห่งประเทศไทยได้ประสานกับกรุงเทพมหานครและกองบัญชาการตํารวจนครบาล เพื่ออํานวยความสะดวกในการสัญจรผ่านพื้นที่ก่อสร้าง รวมทั้งกําชับให้ผู้รับสัมปทานปฏิบัติตามมาตรฐานสิ่งแวดล้อมและความปลอดภัยเพื่อป้องกันอุบัติเหตุที่อาจเกิดจากการก่อสร้าง และอาจส่งผลกระทบต่อประชาชนผู้สัญจรบนท้องถนน โดยโครงการรถไฟสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) คาดว่าจะเปิดให้บริการได้ในช่วงปี พ.ศ. 2570
รัฐบาลไทย-ข่าวทำเนียบรัฐบาล-หัวหน้าผู้ตรวจฯ ตรวจเยี่ยมโรงงานผลิตยางแท่งเมืองยโสธร
วันพุธที่ 22 กุมภาพันธ์ 2566
22/02/2566
หัวหน้าผู้ตรวจฯ ตรวจเยี่ยมโรงงานผลิตยางแท่งเมืองยโสธร
หัวหน้าผู้ตรวจฯ เข้าเยี่ยมชม บริษัท ไทยฮั้วยางพารา จํากัด (มหาชน) โรงงานผลิตยางแท่ง สาขายโสธร
เมื่อวันที่ 21 กุมภาพันธ์ 2566 เวลา 17.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมคณะนําโดย นายชาติศักดิ์ จันทร์สุคนธ์ อุตสาหกรรมจังหวัดยโสธร หัวหน้ากลุ่มและเจ้าหน้าที่ฯ เข้าเยี่ยมชม บริษัท ไทยฮั้วยางพารา จํากัด (มหาชน) สาขายโสธร ซึ่งเป็นโรงงานผลิตยางแท่ง STR 20 ใช้เป็นวัตถุดิบตั้งต้นของยางรถยนต์ พื้นรองเท้า ยางวัสดุกันกระแทก ฯลฯ
บริษัทดังกล่าวมีการจ้างงานแรงงานประมาณ 200 คน เน้นการจ้างงานจากแรงงานในพื้นที่บริเวณโดยรอบ และได้ตรวจเยี่ยมระบบบําบัดอากาศ และระบบบําบัดน้ําเสียของโรงงานฯ ที่ตั้งอยู่ใน ต.ตาดทอง อ.เมือง จ.ยโสธร
รัฐบาลไทย-ข่าวทำเนียบรัฐบาล-นายบัญญัติ คันธา รองอธิบดีกรมการขนส่งทางบก เป็นประธานในพิธีเปิดการประชุมเชิงปฏิบัติการเกี่ยวกับการจัดให้มีบุคคลากรจัดการด้านความปลอดภัยในการขนส่ง (Transport Safety Manager : TSM)
วันพุธที่ 22 กุมภาพันธ์ 2566
นายบัญญัติ คันธา รองอธิบดีกรมการขนส่งทางบก เป็นประธานในพิธีเปิดการประชุมเชิงปฏิบัติการเกี่ยวกับการจัดให้มีบุคคลากรจัดการด้านความปลอดภัยในการขนส่ง (Transport Safety Manager : TSM)
...
นายบัญญัติ คันธา รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เป็นประธานในพิธีเปิดการประชุมเชิงปฏิบัติการเกี่ยวกับการจัดให้มีบุคคลากรจัดการด้านความปลอดภัยในการขนส่ง (Transport Safety Manager :TSM) ซึ่งมีคณะผู้เชี่ยวชาญประเทศญี่ปุ่น (JICA Expert Team) ผู้แทนจาก JICA ประเทศไทย คณะผู้แทนหน่วยงานที่เกี่ยวข้องจากศูนย์ปฏิบัติการความปลอดภัยคมนาคมสํานักงานนโยบายและแผนการจราจร คณะผู้บริหารและบุคลากรของกรมการขนส่งทางบก เข้าร่วมประชุมดังกล่าว ทั้งนี้ เพื่อเป็นการแลกเปลี่ยนประสบการณ์ในการบริหารจัดการด้านความปลอดภัยของรถในเชิงพาณิชย์ รวมถึงรับทราบแนวทางในการจัดให้มีบุคลากรจัดการด้านความปลอดภัยในการขนส่งตามแนวทางของประเทศไทยและญี่ปุ่น และเพื่อให้บุคลากรจัดการด้านความปลอดภัยในการขนส่ง หรือ TSM นําไปประยุกต์ใช้ในการดําเนินการในส่วนที่เกี่ยวข้อง เพื่อพัฒนาการดําเนินการด้านความปลอดภัยในการขนส่งทางถนนต่อไป
รัฐบาลไทย-ข่าวทำเนียบรัฐบาล-“ธนกร” ลุย อีสาน นายกฯ มอบขับเคลื่อนขอนแก่น Smart City ผลักดันภาคอุตสาหกรรมรถไฟฟ้ารางเบา ร่วมกิจกรรม สื่อสารสร้างสรรค์ รัฐ-ประชาชน เน้นย้ำรัฐบาลมุ่งกระจายความเจริญสู่ภูมิภาค
วันพุธที่ 22 กุมภาพันธ์ 2566
22/02/2566
“ธนกร” ลุย อีสาน นายกฯ มอบขับเคลื่อนขอนแก่น Smart City ผลักดันภาคอุตสาหกรรมรถไฟฟ้ารางเบา ร่วมกิจกรรม สื่อสารสร้างสรรค์ รัฐ-ประชาชน เน้นย้ํารัฐบาลมุ่งกระจายความเจริญสู่ภูมิภาค
“ธนกร” ลุย อีสาน นายกฯ มอบขับเคลื่อนขอนแก่น Smart City ผลักดันภาคอุตสาหกรรมรถไฟฟ้ารางเบา ร่วมกิจกรรม สื่อสารสร้างสรรค์ รัฐ-ประชาชน เน้นย้ํารัฐบาลมุ่งกระจายความเจริญสู่ภูมิภาคและท้องถิ่น
วันนี้ (22 กุมภาพันธ์ 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตนลงพื้นที่ตรวจราชการ จังหวัดขอนแก่น ในวันพรุ่งนี้ (23 กุมภาพันธ์ 2566) โดยมีกําหนดการ ในช่วงเช้าจะตรวจติดตามความสําเร็จบริหารจัดการเมืองอัจฉริยะ (Smart City) ของเทศบาลนครขอนแก่น ณ โรงเรียนอนุบาลสาธิตเทศบาลนครขอนแก่น ต่อจากนั้นจะเดินทางไปยัง มหาวิทยาลัยเทคโนโลยีราชมงคลอีสาน วิทยาเขตขอนแก่น เพื่อติดตามความคืบหน้าโครงการระบบรถไฟรางเบา “แทรมน้อย” ซึ่งเป็นรถไฟฟ้ารางเบาต้นแบบขบวนแรกที่เป็นฝีมือการศึกษาวิจัยออกแบบโดยคนไทย
ส่วนในช่วงบ่ายรัฐมนตรีประจําสํานักนายกรัฐมนตรีจะเดินทางไปยัง ศาลากลางจังหวัดขอนแก่น เพื่อร่วมกิจกรรม สื่อสารสร้างสรรค์ รัฐ-ประชาชน ในตอน “มองอีสาน ผ่าน NBT” ซึ่งจะเป็นการเปิดพื้นที่รับฟังปัญหาของชาวบ้านที่สะท้อนมาสู่ภาครัฐ เพื่อให้ได้รับการแก้ปัญหาอย่างตรงจุด
“จังหวัดขอนแก่นเป็นจังหวัดที่มีศักยภาพสูง เป็นจุดศูนย์กลางหรือจุดภูมิศาสตร์สําคัญ ซึ่งท่านนายกฯ ให้ความสําคัญเป็นอย่างมากในการขับเคลื่อน ให้เป็นเมืองหลักของภูมิภาค ซึ่งขอนแก่นเป็นเมืองต้นแบบในการพัฒนาด้านต่าง ๆ อาทิ Smart City และ Mice Smart City โดยที่ผ่านมา รัฐบาลได้พยายามขับเคลื่อนให้เกิดการพัฒนาในหลาย ๆ มิติ เพื่อรองรับการเติบโตทั้งด้านการคมนาคมและโลจิสติกส์ระบบราง อากาศยานและโครงข่ายถนน ทั้งนี้ก็เพื่อยกระดับคุณภาพชีวิต กระจายความเจริญสู่พื้นที่ และลดความเหลื่อมล้ํา” นายธนกร กล่าว
รัฐบาลไทย-ข่าวทำเนียบรัฐบาล-ศูนย์ฝึกพาณิชย์นาวี กรมเจ้าท่า เร่งผลิตบุคลากรคุณภาพ รองรับตลาดแรงงานโลจิสติกส์  เพื่อแข่งขันกับนานาประเทศได้อย่างยั่งยืน
วันพุธที่ 22 กุมภาพันธ์ 2566
ศูนย์ฝึกพาณิชย์นาวี กรมเจ้าท่า เร่งผลิตบุคลากรคุณภาพ รองรับตลาดแรงงานโลจิสติกส์  เพื่อแข่งขันกับนานาประเทศได้อย่างยั่งยืน
...
ศูนย์ฝึกพาณิชย์นาวี กรมเจ้าท่า เร่งผลิตบุคลากรคุณภาพ รองรับตลาดแรงงานโลจิสติกส์ เพื่อแข่งขันกับนานาประเทศได้อย่างยั่งยืน
ตามนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่าเตรียมความพร้อมที่จะผลิตบุคลากร ด้านพาณิชยนาวีที่มีคุณภาพในด้านโลจิสติกส์เพื่อให้สามารถแข่งขันกับนานาประเทศได้อย่างยั่งยืน
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ศูนย์ฝึกพาณิชย์นาวี กรมเจ้าท่า เปิดรับสมัครผู้ที่กําลังศึกษาอยู่ในระดับมัธยมศึกษาตอนปลาย (ม.6) สายวิทย์ - คณิต ปริญญาตรี อายุไม่เกิน 21 ปี (นับจากปี พ.ศ.เกิด) เข้าเป็นนักเรียนเดินเรือพาณิชย์ ในรอบปกติ ระหว่างวันที่ 1 กุมภาพันธ์ - 9 เมษายน 2566 จํานวน 2 สาขา ได้แก่ 1) วิทยาการเดินเรือ และ 2) วิศวกรรมเครื่องกลเรือ
ซึ่งการคัดเลือกของคณะกรรมการจะพิจารณา โดยมีรายละเอียด ดังนี้
- กลุ่มวิชาคณิตศาสตร์ ไม่น้อยกว่า 12 หน่วยกิต
- กลุ่มวิชาวิทยาศาสตร์ ไม่น้อยกว่า 22 หน่วยกิต
- กลุ่มวิชาภาษาต่างประเทศ ไม่น้อยกว่า 9 หน่วยกิต
สําหรับผู้สนใจทั่วไป สามารถติดตามข่าวสารได้ทาง Facebook Thaimmtc https://www.facebook.com/ThaiMMTC สอบถามเพิ่มเติมได้ที่ Line : @mmtc Tel : 02 756 4971- 80 ต่อ 0,107 หรือ 08 0107 2495 (วัน - เวลาราชการ)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลุยเองรับเรื่องชาวอุบล ร้องถูก ผญบ. โกงที่ดินแอบเอาโฉนดไปจำนองแล้วเบี้ยวหนี้จนถูกตามยึด สั่ง ดีเอสไอ-สยจ. ลงพื้นที่ช่วยด่วน
วันพุธที่ 22 กุมภาพันธ์ 2566
22/02/2566
รัฐมนตรีว่าการกระทรวงยุติธรรม ลุยเองรับเรื่องชาวอุบล ร้องถูก ผญบ. โกงที่ดินแอบเอาโฉนดไปจํานองแล้วเบี้ยวหนี้จนถูกตามยึด สั่ง ดีเอสไอ-สยจ. ลงพื้นที่ช่วยด่วน
รัฐมนตรีว่าการกระทรวงยุติธรรม ลุยเองรับเรื่องชาวอุบล ร้องถูก ผญบ. โกงที่ดินแอบเอาโฉนดไปจํานองแล้วเบี้ยวหนี้จนถูกตามยึด สั่ง ดีเอสไอ-สยจ. ลงพื้นที่ช่วยด่วน ประสานบังคับคดีชะลอยึดที่ดิน พร้อมให้กองทุนยุติธรรมจัดหาทนายสู้คดี
เมื่อเวลา 12.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องร้องเรียนและพูดคุยกับตัวแทนกลุ่มชาวบ้าน อ.สว่างวีระวงศ์ จ.อุบลราชธานี ที่เดือดร้อนจากปัญหาถูกฉ้อโกงที่ดิน โดยมี ว่าที่ ร.ต.ธนกฤต จิตรอารีย์รัตน์​ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม ร.ต.อ.วิษณุ ฉิมตระกูล รองอธิบดีกรมสอบสวนคดีพิเศษ นายษิทรา เบี้ยบังเกิด เลขาธิการมูลนิธิทีมงานทนายประชาชน และ นายกัณฐัศว์ พงศ์ไพบูลย์เวชย์ หรือกัน จอมพลัง
นายอมร ศรีตะคุ ตัวแทนชาวบ้านกล่าวว่า ที่ดินผืนนี้มีชาวบ้านอาศัยอยู่รวมกันกว่า 30 ราย โดยอยู่กันมานานประมาณ 50 ปีแล้ว โดยซื้อที่ดินจากผู้ใหญ่บ้านตั้งแต่ปี 2514 แต่ไม่มีสัญญาซื้อขาย เพราะเป็นที่ดินไม่มีโฉนด ต่อมาผู้ใหญ่บ้านกลับนําที่ดินนี้ไปออกโฉนดเป็นชื่อตัวเอง และนําไปจํานองกับนายทุนหลายราย แต่ไม่ชําระหนี้ ทําให้ที่ดินบางส่วนถูกยึดไปแล้ว และบางส่วนกําลังจะถูกยึด และมีการฟ้องร้องขับไล่ชาวบ้าน ซึ่งชาวบ้านบางรายก็ขอเช่าซื้อจากนายทุน แต่ก็มีราคามาก โดยวันนี้ทุกคนเดือดร้อน กินไม่ได้นอนไม่หลับ เพราะกลัวจะถูกไล่ที่ จนไม่มีที่อยู่
นายสมศักดิ์ กล่าวว่า ตนจะให้ กรมสอบสวนคดีพิเศษ ร่วมกับสํานักงานยุติธรรมจังหวัดอุบลราชธานี ลงพื้นที่อย่างเร่งด่วนเพื่อตรวจสอบในเรื่องนี้ ว่าเข้าข่ายฉ้อโกงประชาชนหรือไม่ อย่างไร และให้กองทุนยุติธรรม จัดหาทนายความเพื่อช่วยชาวบ้านในการสู้คดี ส่วนที่มีการฟ้องร้องยึดที่ดินกัน ก็ให้ประสานไปยังกรมบังคับคดีเพื่อชะลอเอาไว้ก่อน เรื่องนี้เป็นความทุกข์ของชาวบ้าน หากเรื่องไหนทําได้ก็ให้ทําเลย หากเรื่องไหนทําไม่ได้ก็ประสานกับหน่วยงานที่เกี่ยวข้องเพื่อเร่งช่วยเหลือและหาทางออกอย่างเร่งด่วน
ทั้งนี้หลังที่นายสมศักดิ์ ได้ให้หน่วยงานต่างๆ เข้าช่วยเหลือ ชาวบ้านต่างดีใจที่มีความหวังในการที่จะได้ที่ดินของตัวเองกลับคืนมา และได้ขอถ่ายรูปคู่กับนายสมศักดิ์และคณะอีกด้วย
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดจันทบุรี และจังหวัดระยอง
วันพุธที่ 22 กุมภาพันธ์ 2566
ข่าวสารการลงพื้นที่ตรวจราชการ จังหวัดจันทบุรี และจังหวัดระยอง
วันที่ 22 กุมภาพันธ์ 2566
รัฐบาลไทย-ข่าวทำเนียบรัฐบาล-​กรมการกงสุลเพิ่มประสิทธิภาพบริการงานสัญชาติและนิติกรณ์เอกสาร เปิดบริการสำนักงาน ณ ศูนย์การค้า เอ็มบีเค เซ็นเตอร์ เต็มรูปแบบตั้งแต่ 1 มี.ค. เป็นต้นไป
วันพุธที่ 22 กุมภาพันธ์ 2566
22/02/2566
​กรมการกงสุลเพิ่มประสิทธิภาพบริการงานสัญชาติและนิติกรณ์เอกสาร เปิดบริการสํานักงาน ณ ศูนย์การค้า เอ็มบีเค เซ็นเตอร์ เต็มรูปแบบตั้งแต่ 1 มี.ค. เป็นต้นไป
​กรมการกงสุลเพิ่มประสิทธิภาพบริการงานสัญชาติและนิติกรณ์เอกสาร เปิดบริการสํานักงาน ณ ศูนย์การค้า เอ็มบีเค เซ็นเตอร์ เต็มรูปแบบตั้งแต่ 1 มี.ค. เป็นต้นไป และปิดบริการที่สถานีใต้ดิน MRT คลองเตย 25 ก.พ. นี้
วันที่ 22 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมการกงสุล กระทรวงการต่างประเทศ ได้ดําเนินการเพิ่มประสิทธิภาพการให้บริการของสํานักงานสัญชาติและนิติกรณ์เพื่อรองรับความต้องการประชาชนในการรับรองเอกสารที่เกี่ยวข้องกับต่างประเทศมากขึ้น โดยได้เปิดสํานักงานสัญชาติและนิติกรณ์ ปทุมวัน อย่างเต็มรูปแบบตั้งแต่วันที่ 1 มี.ค. 66 เป็นต้นไป โดยตั้งอยู่ใกล้กับสํานักงานหนังสือเดินทาง ปทุมวัน ณ บริเวณชั้น 5 ศูนย์การค้า เอ็มบีเค เซ็นเตอร์
ทั้งนี้ สํานักงานสัญชาติและนิติกรณ์ ปทุมวัน จะรองรับการให้บริการของทั้งชาวไทยและต่างชาติในพื้นที่กรุงเทพฯ ชั้นใน ด้วยพื้นที่บริการที่กว้างขวางและการเดินทางที่สะดวกด้วยระบบขนส่งทั้งรถไฟฟ้า รถประจําทาง และรถยนต์ส่วนตัว
น.ส.ไตรศุลี กล่าวว่า จากการเปิดบริการที่ปทุมวันเต็มรูปแบบแล้ว กรมการกงสุล จะปิดบริการสํานักงานสัญชาติฯ ที่สถานีรถไฟฟ้าใต้ดิน MRT คลองเตย ตั้งแต่วันที่ 25 ก.พ. 66 เป็นต้นไป ซึ่งก่อนปิดจะรับการยื่นนิติกรณ์เอกสาร ในวันที่ 22 ก.พ. 66 เป็นวันสุดท้าย และจ่ายเอกสารคืนในวันที่ 24 ก.พ. 66 เป็นวันสุดท้าย หากพ้นเวลาดังกล่าวประชาชนที่ยื่นนิติกรณ์เอกสารไว้ สามารถรับเอกสารคืนได้ที่สํานักงานสัญชาติฯ ปทุมวัน
ทั้งนี้ สํานักงานสัญชาติฯ ปทุมวัน จะตั้งอยู่ ณ ศูนย์การค้าเอ็มบีเค เซ็นเตอร์ ชั้น 5 โซน A (เลขที่ 5A-12 และ 5A-13) ให้บริการ ระหว่างเวลา 10.00 - 16.30 น. (ยกเว้นวันหยุดราชการ) ประชาชนสามารถสอบถามข้อมูลเพิ่มเติมเกี่ยวกับการให้บริการสํานักงานสัญชาติฯ แห่งใหม่ได้ที่ 08 3530 9126
รัฐบาลไทย-ข่าวทำเนียบรัฐบาล-ปลัดฯ ณัฐพล ต้อนรับผู้ตรวจการแผ่นดิน ในโอกาสศึกษาดูงานกระทรวงอุตสาหกรรม
วันพุธที่ 22 กุมภาพันธ์ 2566
22/02/2566
ปลัดฯ ณัฐพล ต้อนรับผู้ตรวจการแผ่นดิน ในโอกาสศึกษาดูงานกระทรวงอุตสาหกรรม
ดร.ณัฐพล รังสิตพล ปลัดกระทรวงอุตสาหกรรม ต้อนรับ รองศาสตราจารย์อิสสรีย์ หรรษาจรูญโรจน์ ผู้ตรวจการแผ่นดิน และคณะ เนื่องในโอกาสศึกษาดูงานกระทรวงอุตสาหกรรม
เมื่อวันที่ 21 กุมภาพันธ์ 2565 ดร.ณัฐพล รังสิตพล ปลัดกระทรวงอุตสาหกรรม ต้อนรับ รองศาสตราจารย์อิสสรีย์ หรรษาจรูญโรจน์ ผู้ตรวจการแผ่นดิน และคณะ เนื่องในโอกาสศึกษาดูงานกระทรวงอุตสาหกรรม โดยมีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วยผู้บริหารระดับสูงของกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม ได้นําเสนอการดําเนินงานของกระทรวงอุตสาหกรรมที่เชื่อมโยงตามรัฐธรรมนูญ หมวด 5 หน้าที่ของรัฐแห่งรัฐธรรมนูญแห่งราชอาณาจักรไทย พุทธศักราช 2560 ทั้ง 13 ด้าน บนพื้นฐานของนโยบาย "MIND" ใช้ "หัว" และ "ใจ" ปั้นอุตสาหกรรมคู่ชุมชน เช่น การบังคับใช้กฎหมายในการกํากับดูแลโรงงานเหมืองแร่ กลไกในการบริหารจัดการงบประมาณ เชื่อมโยงความร่วมมือ “อาชีพดีพร้อม” กับกระทรวงต่าง ๆ นโยบายช่วยโควิด-19 : 90 วันทําทันที การสนับสนุนผู้ประกอบการเครื่องมือแพทย์ การดูแลผู้บริโภคผ่านสินค้าของผู้ประกอบการที่ได้รับเครื่องหมาย มอก. QR Code และ Eco Sticker รวมถึงระบบต่าง ๆ ได้แก่ การประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment: ITA) ระบบรับเรื่องร้องเรียนออนไลน์ (I-DEE)และ ระบบทะเบียนลูกค้ากระทรวงอุตสาหกรรม เชื่อมโยงทุกหน่วยงานภายใต้สังกัดกระทรวงอุตสาหกรรมi-Industry เป็นต้น บนพื้นฐานของความสําเร็จ 4 มิติ ได้แก่ 1. ด้านธุรกิจ 2. ด้านชุมชนและสังคม 3. ด้านสิ่งแวดล้อม และ 4. ด้านการกระจายรายได้
นอกจากนี้ ผู้บริหารกระทรวง ยังได้ตอบข้อซักถามต่าง ๆ ที่ผู้ตรวจการแผ่นดินและคณะสอบถาม ซึ่งผู้ตรวจการแผ่นดินและคณะได้ชื่นชมการดําเนินงานของกระทรวงอุตสาหกรรม เนื่องจากมีความสอดคล้องและเชื่อมโยงกับรัฐธรรมนูญ หมวด 5 หน้าที่ของรัฐ ทั้งตามหน้าที่พื้นฐานของรัฐ และหน้าที่ของรัฐในการกํากับให้สิทธิของประชาชน เป็นสิ่ง “ฉันต้องได้” รวม 13 ด้านอีกด้วย
รัฐบาลไทย-ข่าวทำเนียบรัฐบาล-​รับ 3,000 บาท! เมื่อแจ้งเบาะแสเด็กแว้นแข่งรถจนจับกุมได้ ถ่ายภาพ-คลิปเป็นหลักฐาน แจ้ง 191, 1599, หรือเฟสบุ๊คศูนย์โซเชียลมีเดีย ศปก.ตร.
วันพุธที่ 22 กุมภาพันธ์ 2566
22/02/2566
​รับ 3,000 บาท! เมื่อแจ้งเบาะแสเด็กแว้นแข่งรถจนจับกุมได้ ถ่ายภาพ-คลิปเป็นหลักฐาน แจ้ง 191, 1599, หรือเฟสบุ๊คศูนย์โซเชียลมีเดีย ศปก.ตร.
​รับ 3,000 บาท! เมื่อแจ้งเบาะแสเด็กแว้นแข่งรถจนจับกุมได้ ถ่ายภาพ-คลิปเป็นหลักฐาน แจ้ง 191, 1599, หรือเฟสบุ๊คศูนย์โซเชียลมีเดีย ศปก.ตร.
วันที่ 22 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลตระหนักและให้ความสําคัญในการแก้ไขปัญหาการแข่งรถในทางโดยไม่ได้รับอนุญาตของเด็กและเยาวชน อันเป็นปัญหาที่สร้างอุบัติเหตุบนท้องถนน เกิดความไม่ปลอดภัยต่อผู้ใช้รถใช้ถนน และสร้างความเดือดร้อนรําคาญให้แก่ประชาชนในชุมชนและสังคม มุ่งหวังให้ทุกภาคส่วนมีส่วนร่วมแก้ไขปัญหาดังกล่าว
นางสาวรัชดา กล่าวว่า สํานักงานตํารวจแห่งชาติ เปิดให้ประชาชนมีส่วนร่วมในการแจ้งข้อมูลหรือเบาะแสการแข่งรถในทาง เมื่อพบเห็นเหตุการณ์ เช่น การแข่งรถในทางโดยไม่ได้รับอนุญาต ขับรถโดยไม่คํานึงถึงความปลอดภัยหรือความเดือดร้อนของผู้อื่น หรือรู้ตัวผู้จัด ผู้สนับสนุนหรือส่งเสริมให้มีการแข่งรถ ให้ประชาชนบันทึกภาพและคลิปด้วยตนเองพร้อมข้อมูลรายละเอียดแล้วแจ้งผ่าน 3 ช่องทาง คือ ศูนย์ 191 สายด่วน 1599 หรือเพจเฟซบุ๊คศูนย์โซเชียลมีเดีย ศปก.ตร. (ส่งข้อมูล inbox )
"สําหรับข้อมูลที่ได้รับแจ้งจากประชาชนสามารถนําไปสู่การจับกุมผู้กระทําความผิดการแข่งรถในทางได้ ผู้แจ้งจะได้รับค่าตอบแทน รายละ 3,000 บาท โดยโอนเงินเข้าบัญชีผู้แจ้ง ทั้งนี้ ปัจจุบันมีประชาชนที่ให้ข้อมูลหรือเบาะแสได้รับค่าตอบแทนแล้ว จํานวน 23 ราย เป็นเงิน 69,000 บาท" นางสาวรัชดา กล่าว
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ขับเคลื่อนนโยบาย MIND “ปั้นอุตสาหกรรมคู่ชุมชน” ลงพื้นที่บริษัท แวกซ์ กาเบ็จฯ และตรวจเยี่ยมโรงงานผลิตโอ่งมังกรราชบุรี
วันพุธที่ 22 กุมภาพันธ์ 2566
22/02/2566
ผู้ตรวจฯ ทาวัน ขับเคลื่อนนโยบาย MIND “ปั้นอุตสาหกรรมคู่ชุมชน” ลงพื้นที่บริษัท แวกซ์ กาเบ็จฯ และตรวจเยี่ยมโรงงานผลิตโอ่งมังกรราชบุรี
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่บริษัท แวกซ์ กาเบ็จฯ และตรวจเยี่ยมโรงงานผลิตโอ่งมังกรราชบุรี
เมื่อวันที่ 20 กุมภาพันธ์ พ.ศ. 2566 เวลา 17.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรมและนายอานันท์ ฟักสังข์ อุตสาหกรรมจังหวัดราชบุรี พร้อมด้วยข้าราชการเจ้าหน้าที่สํานักงานอุตสาหกรรมจังหวัดราชบุรี ลงพื้นที่ตรวจเยี่ยมให้คําแนะนําบริษัท กรไทย จํากัด เป็นผู้ผลิตและจําหน่ายสินค้าเกี่ยวกับอาหารและเครื่องดื่ม เช่น ครีมเทียม กะทิผง ขิงผง เป็นต้น บริษัทได้ดําเนินกิจการมากว่า 35 ปี โดยมุ่งเน้นใช้วัตถุดิบจากเกษตรกรภายในประเทศ (Local Supply Chain) เพื่อลดการนําเข้าวัตถุดิบจากต่างประเทศ ช่วยสนับสนุนเกษตรกรไทย โดยผู้ตรวจราชการ ได้เน้นย้ําให้โรงงานฯ มีการจัดการกากอุตสาหกรรมที่เกิดจากกระบวนการผลิต อาทิ กากขิง กากมะพร้าว ให้เป็นไปตามข้อกฎหมาย ไม่ส่งผลกระทบต่อชุมชนและสิ่งแวดล้อม โดยนําหลักการของ BCG มาประยุกต์ใช้ ซึ่งโรงงานฯ สามารถนํากากของเสียดังกล่าว มาใช้เป็นวัตถุดิบในการทําเชื้อเพาะเห็ดให้แก่เกษตรกรในชุมนุมรอบโรงงานฯ ซึ่งจะเป็นการสร้างอาชีพและเพิ่มรายได้ให้แก่เกษตรกรหรือชุมชนรอบโรงงานต่อไป อีกทั้ง ยังแนะนําให้ใช้พลังงานสะอาด เช่น การติดตั้งระบบโซล่าเซลล์บนหลังคา (solar roof)
21 กุมภาพันธ์ พ.ศ. 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายอานันท์ ฟักสังข์ อุตสาหกรรมจังหวัดราชบุรี พร้อมด้วยข้าราชการเจ้าหน้าที่สํานักงานอุตสาหกรรมจังหวัดราชบุรี (สอจ.ราชบุรี) ลงพื้นที่ตรวจติดตามผลการแก้ปัญหาความเดือดร้อนของประชาชน จากการประกอบกิจการของ บริษัท แวกซ์ กาเบ็จ รีไซเคิล เซ็นเตอร์ จํากัด ซึ่ง สอจ.ราชบุรี ร่วมกับ กรมโรงงานอุตสาหกรรม เข้าประเมินกากอุตสาหกรรมและของเสียวัตถุอันตรายที่ตกค้างในพื้นที่ของบริษัทฯ เมื่อวันที่ 15 กุมภาพันธ์ 2566 ที่ผ่านมา เพื่อเป็นการเตรียมความพร้อมในการประเมินราคากลาง และการจัดทําร่างขอบเขตการจ้าง (TOR) หากได้รับการจัดสรรงบประมาณจากภาครัฐ ทั้งนี้ ได้สั่งการ สอจ.ราชบุรี เร่งรัดจัดการกากอุตสาหกรรมที่ตกค้าง ให้เป็นไปตามข้อกฎหมาย เพื่อลดผลกระทบต่อชุมชน และสิ่งแวดล้อมในพื้นที่
ต่อมาเวลา 13.30 น. คณะผู้ตรวจฯ ทาวัน ได้ลงพื้นที่ตรวจเยี่ยม โรงโอ่งรัตนโกสินทร์ 1 ประกอบกิจการผลิตเครื่องปั้นดินเผา โดยมีผู้แทนสมาคมเครื่องเคลือบจังหวัดราชบุรี ให้การต้อนรับ ผลิตภัณฑ์ดังกล่าวส่งจําหน่ายทั้งในและต่างประเทศ และมีการใช้แรงงานจากชุมชนในพื้นที่ สร้างงานและรายได้ ที่ผ่านมาได้รับคําแนะนําจากกระทรวงอุตสาหกรรม ในการปรับปรุงเตาเผาโอ่ง (เตามังกร) เพื่อลดปัญหาการเกิดควัน ฝุ่นละอองขนาดเล็ก
ทั้งนี้ ผู้ประกอบการมีความประสงค์พัฒนาผลิตภัณฑ์เครื่องเคลือบ เพื่อสร้างความสามารถในการแข่งขัน และตอบสนองความต้องการของผู้บริโภค ที่ต้องการสินค้ามีความสวยงาม โดดเด่น สามารถเป็นของฝากของที่ระลึก ซึ่งเป็นอัตลักษณ์ของจังหวัดราชบุรี และช่วยส่งเสริมอุตสาหกรรมท่องเที่ยวเชิงวัฒนธรรม โดยได้มอบหมาย สอจ.ราชบุรีประสานหน่วยงานที่เกี่ยวข้อง ส่งเสริมผู้ประกอบการรายดังกล่าวอย่างต่อเนื่องให้มีความยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอสร่วมประชุมความมั่นคงปลอดภัยไซเบอร์ ภายใต้การประชุม TELWG ครั้งที่ 66
วันพุธที่ 22 กุมภาพันธ์ 2566
ดีอีเอสร่วมประชุมความมั่นคงปลอดภัยไซเบอร์ ภายใต้การประชุม TELWG ครั้งที่ 66
ดีอีเอสร่วมประชุมความมั่นคงปลอดภัยไซเบอร์ ภายใต้การประชุม TELWG ครั้งที่ 66
วันที่ 20 ก.พ. 66 - นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้เข้าร่วมการประชุมกลุ่มกํากับด้านความมั่นคงปลอดภัยไซเบอร์ (Security and Trust Steering Group - STSG) ภายใต้การประชุมคณะทํางานเอเปคด้านโทรคมนาคมและสารสนเทศ ครั้งที่ 66 (APEC TELWG 66) โดยที่ประชุมกลุ่มกํากับ STG ได้มีการพิจารณารายละเอียดกิจกรรมและผลลัพธ์ที่คาดหวังของโครงการ ซึ่งข้อเสนอโครงการดังกล่าวของไทย ได้รับการตอบรับและสนับสนุนจากที่ประชุมกลุ่มกํากับ STG เป็นอย่างดี โดยได้มีการนําเสนอร่างข้อเสนอโครงการดังกล่าวต่อที่ประชุม APEC TELWG ครั้งที่ 66 เมื่อวานนี้ (21 ก.พ. 2566) และที่ประชุมได้ให้ความเห็นชอบและรับรองข้อเสนอโครงการ APEC Online Scams Exchange Forum ของไทยด้วย
อย่างไรก็ตาม การประชุมกลุ่มกํากับ STSG เป็นการประชุมที่มุ่งเน้นด้านการสร้างความเชื่อมั่นและความมั่นคงปลอดภัยไซเบอร์ เพื่อส่งเสริมความมั่งคั่งทางเศรษฐกิจดิจิทัลในภูมิภาคเอเชีย – แปซิฟิก โดยรองปลัดกระทรวงฯ ในฐานะหัวหน้าคณะผู้แทนไทย TELWG ได้นําเสนอร่างข้อเสนอโครงการ APEC Online Scams Exchange Forum ซึ่งโครงการดังกล่าว มีวัตถุประสงค์หลักเพื่อจัดเวทีเสวนาแลกเปลี่ยนข้อมูล ความรู้ และประสบการณ์ด้านนโยบายและกฎระเบียบข้อบังคับ เกี่ยวกับการป้องกันและการรับมือกับปัญหาการหลอกลวงผ่านสื่อออนไลน์ เพื่อส่งเสริมความร่วมมือและการทํางานร่วมกันระหว่างเขตเศรษฐกิจสมาชิกเอเปค ณ เมืองปาล์มสปริงส์ มลรัฐแคลิฟอร์เนีย สหรัฐอเมริกา
____________________
รัฐบาลไทย-ข่าวทำเนียบรัฐบาล-​อิสราเอลให้แรงงานที่กลับประเทศจากภัยสงครามกลับไปทำงานได้ผ่านกระบวนการพิเศษ
วันศุกร์ที่ 3 พฤศจิกายน 2566
03/11/2566
​อิสราเอลให้แรงงานที่กลับประเทศจากภัยสงครามกลับไปทํางานได้ผ่านกระบวนการพิเศษ
วันอาทิตย์ที่ 22 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบความกังวลของแรงงานไทยที่ได้รับผลกระทบจากสถานการณ์ความไม่สงบในตะวันออกกลาง
ซึ่งเกรงว่าจะไม่ได้กลับไปทํางานอีกจึงประสานสํานักงานบริหารแรงงานต่างชาติของรัฐอิสราเอลและได้รับแจ้งว่า รัฐอิสราเอล
อนุญาตให้แรงงานต่างชาติในภาคเกษตรที่เดินทางออกจากอิสราเอลในช่วงเหตุความไม่สงบนี้
ได้รับการผ่อนผันให้เดินทางกลับเข้าไปทํางานได้ผ่านกระบวนการพิเศษ ไม่ต้องขอวีซ่า re-entry
โดยแรงงานแจ้งความประสงค์เดินทางกลับไปทํางานได้ที่บริษัทจัดหางาน 12 แห่งของอิสราเอล
บริษัทจะจัดส่งความต้องการไปยังสํานักงานบริหารแรงงานต่างชาติประเทศอิสราเอล
ให้แรงงานไทยกลับไปทํางานได้เมื่อเหตุการณ์คลี่คลาย
โดยกระทรวงแรงงานไทยจะติดตามให้ความช่วยเหลืออย่างใกล้ชิด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
วันศุกร์ที่ 3 พฤศจิกายน 2566
03/11/2566
รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
31 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นายนพดล เจียรวนนท์ รองประธานกรรมการ กลุ่มธุรกิจยานยนต์และอุตสาหกรรม (จีน) เครือเจริญโภคภัณฑ์ บริษัท โฟตอน ซีพี มอเตอร์ จํากัด และคณะ เข้าพบเพื่อหารือเกี่ยวกับการลงทุนตั้งฐานการผลิตรถยนต์เชิงพาณิชย์ รวมถึงการสนับสนุนอุตสาหกรรมยานยนต์ไฟฟ้าในประเทศไทย โดยมีนายณัฐพล รังสิตพล ปลัดกระทรวงอุตสาหกรรม นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรม เข้าร่วม ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐมนตรีฯ พิมพ์ภัทรา กล่าวว่า การที่บริษัทฯผู้ผลิตยานยนต์ไฟฟ้ารายใหญ่จากประเทศจีน มาตั้งฐานการผลิตในประเทศไทย แสดงให้เห็นถึงความพร้อมในการเติบโตของอุตสาหกรรมนี้ในไทย ซึ่งอุตสาหกรรมยานยนต์ไฟฟ้าส่งผลดีในการลดใช้พลังงาน ลดค่าเชื้อเพลิง ลดค่าใช้จ่ายในการบํารุงรักษาระยะสั้น แต่การใช้รถยนต์ไฟฟ้าประเภทรถบรรทุกยังคงมีประเด็นที่จะต้องทําการหารือกับผู้เกี่ยวข้องเพิ่มเติมเพื่อแก้ไข ได้แก่ การกําหนดระยะเวลาวิ่งของรถบรรทุก ทําให้การเดินทางระยะไกลยังไม่สะดวก และการคํานวณน้ําหนักของตัวรถ โดยรถยนต์ไฟฟ้ามีแบตเตอรี่ที่มีน้ําหนักมาก ทําให้น้ําหนักเกินกว่ารถปกติอีก 500 กิโลกรัม ซึ่งส่งผลต่อการบรรทุกสินค้าได้ โดยต้องหาแนวทางในการสนับสนุนการลดค่าบํารุงรักษาลงเพื่อจูงใจผู้ใช้รถมากขึ้น
ทั้งนี้ บริษัท โฟตอน ซีพี มอเตอร์ จํากัด เป็นผู้ประกอบกิจการโรงงานอุตสาหกรรมยานยนต์ผลิตรถบรรทุกและรถบัส ซึ่งกําลังสร้างฐานการผลิตในประเทศไทย ตั้งอยู่ที่ อ.บางปะกง จ.ฉะเชิงเทรา โดยทําการจําหน่ายทั้งยานยนต์เครื่องสันดาปภายในและยานยนต์ไฟฟ้า
รัฐบาลไทย-ข่าวทำเนียบรัฐบาล-รมว.ดีอี ลงพื้นที่ติดตามความก้าวหน้าโครงการ Thailand Digital Valley พร้อมหารือภาคเอกชนถึงแนวทางขับเคลื่อนระบบนิเวศดิจิทัลของประเทศ
วันพฤหัสบดีที่ 2 พฤศจิกายน 2566
รมว.ดีอี ลงพื้นที่ติดตามความก้าวหน้าโครงการ Thailand Digital Valley พร้อมหารือภาคเอกชนถึงแนวทางขับเคลื่อนระบบนิเวศดิจิทัลของประเทศ
รมว.ดีอี ลงพื้นที่ติดตามความก้าวหน้าโครงการ Thailand Digital Valley พร้อมหารือภาคเอกชนถึงแนวทางขับเคลื่อนระบบนิเวศดิจิทัลของประเทศ
รมว.ดีอี ลงพื้นที่ติดตามความก้าวหน้าโครงการ Thailand Digital Valley พร้อมหารือภาคเอกชนถึงแนวทางขับเคลื่อนระบบนิเวศดิจิทัลของประเทศ
วันนี้ (2 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมคณะทํางาน ลงพื้นที่ติดตามความก้าวหน้าโครงการ Thailand Digital Valley ในอําเภอศรีราชา ระบบนิเวศเศรษฐกิจดิจิทัลสําคัญของประเทศไทย โดยการบริหารจัดการของ สํานักงานส่งเสริมเศรษฐกิจดิจิทัล หรือ ดีป้า สานต่อความร่วมมือ หัวเว่ย เตรียมลงทุนในพื้นที่ พร้อมร่วมหารือคณะผู้บริหารจากภาคเอกชนทั้งไทยและต่างประเทศ แลกเปลี่ยนความคิดเห็นและข้อเสนอแนะ สอดรับกับเครื่องยนต์สําคัญในการขับเคลื่อนเศรษฐกิจและสังคมดิจิทัลไทยด้าน Thailand Competitiveness การยกระดับความสามารถของประเทศ เพื่อเป็นแนวทางในการสร้างข้อได้เปรียบทางการแข่งขันและเป็นแรงขับเคลื่อนสําคัญให้กับเศรษฐกิจดิจิทัลไทยในระยะต่อไป โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ ดีป้า คณะผู้บริหารและพนักงาน ดีป้า รวมถึงผู้บริหารจากภาคเอกชนร่วมให้การต้อนรับ ณ อําเภอศรีราชา จังหวัดชลบุรี
นายประเสริฐ กล่าวว่า โครงการ Thailand Digital Valley มีกําหนดแล้วเสร็จในปี 2568 โดยจะเป็นระบบนิเวศดิจิทัลสําคัญของประเทศไทย อีกทั้งเป็นส่วนสําคัญในการยกระดับพื้นที่เขตพัฒนาพิเศษภาคตะวันออก (EEC) พร้อมกําชับให้ ดีป้า ดําเนินการตามแผนงานที่วางไว้เพื่อเป็นการสร้างความเชื่อมั่นแก่บรรดานักลงทุนทั้งภายในประเทศและต่างประเทศ
______________________
รัฐบาลไทย-ข่าวทำเนียบรัฐบาล-นายกรัฐมนตรีปลื้มการคุยกับผู้ประกอบการมีผลตอบรับดี หวังมีนโยบายทำงานร่วมกันระหว่างภาคเอกชนกับรัฐบาล
วันศุกร์ที่ 3 พฤศจิกายน 2566
03/11/2566
นายกรัฐมนตรีปลื้มการคุยกับผู้ประกอบการมีผลตอบรับดี หวังมีนโยบายทํางานร่วมกันระหว่างภาคเอกชนกับรัฐบาล
นายกรัฐมนตรีปลื้มการคุยกับผู้ประกอบการมีผลตอบรับดี หวังมีนโยบายทํางานร่วมกันระหว่างภาคเอกชนกับรัฐบาล
วันนี้ (3 พฤศจิกายน 2566) เวลา 15.00 น. ณ บริเวณทางเชื่อมตึกสันติไมตรี ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงการเข้าพบจากผู้บริหารระดับสูงจากกลุ่มบริษัท เซ็นทรัล บริษัทค้าปลีกที่ใหญ่ที่สุดในประเทศไทยซึ่งมีทั้งศูนย์การค้าและโรงแรม โดยได้มาให้ข้อมูลทางด้านเศรษฐกิจในเรื่องของค้าปลีกขณะนี้เป็นอย่างไร นโยบายท่องเที่ยวของรัฐบาลที่ออกไปมีการกระตุ้นเศรษฐกิจ กระตุ้นการท่องเที่ยวเป็นอย่างไร ต้องมีการปรับปรุงประเด็นไหนบ้าง มาตรการภาษี มาตรการแข่งขันค้าปลีกที่ไม่เป็นธรรม เมื่อได้รับฟังแล้วจะรับไปและดําเนินการ พร้อมกับได้มีการพูดคุยเกี่ยวกับโปรเจคใหญ่ หนึ่งโปรเจคเชื่อว่าประมาณกลางเดือนหน้าจะประกาศให้ทราบได้ซึ่งเป็นข้อเสนอแนะของทางรัฐบาลผ่านไปทางผู้ประกอบการรายใหญ่หลาย ๆ ราย อย่างน้อยการพูดคุยกับผู้ประกอบการรายแรกนั้นได้รับการตอบรับที่ดีและหวังว่าจะมีนโยบายที่ทํางานร่วมกันระหว่างภาคเอกชนกับทางรัฐบาลได้
นอกจากนั้นนายกรัฐมนตรีกล่าวว่า มาตรการท่องเที่ยวจะมีมาตรการออกมาเรื่อย ๆ อย่างการพิจารณาเรื่องการขยายเวลาเปิดสถานบริการถึงตี 4 และยังมีอีกหลายเรื่องที่จะออกมา อะไรที่ทําได้เราจะทําก่อน เพราะบางประเด็นก็ติดเรื่องของกฎหมาย อะไรที่ไม่ติดเราก็จะพยายามเขียนและทําออกมาเพื่อให้รองรับก่อนปีใหม่
รัฐบาลไทย-ข่าวทำเนียบรัฐบาล-นโยบาย รัฐมนตรีว่าการกระทรวงกลาโหม
วันศุกร์ที่ 3 พฤศจิกายน 2566
นโยบาย รัฐมนตรีว่าการกระทรวงกลาโหม
นโยบาย รัฐมนตรีว่าการกระทรวงกลาโหม
ภาษาไทย https://drive.google.com/.../1VA.../view...
ภาษาอังกฤษ https://drive.google.com/.../1ZCOmMthgH9xwR7Ao0M1.../view...
รัฐบาลไทย-ข่าวทำเนียบรัฐบาล-รมว.ดีอี สั่ง บูรณาการเตือนภัยออนไลน์ ทำน้อยให้ได้มาก
วันศุกร์ที่ 3 พฤศจิกายน 2566
รมว.ดีอี สั่ง บูรณาการเตือนภัยออนไลน์ ทําน้อยให้ได้มาก
รมว.ดีอี สั่ง บูรณาการเตือนภัยออนไลน์ ทําน้อยให้ได้มาก
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ในฐานะ ประธานคณะกรรมการป้องกันและปราบปรามอาชญากรรมทางเทคโนโลยี ได้สั่งการให้ บูรณาการการเตือนภัยออนไลน์ รวมทั้งการสร้างการตระหนักรู้ และให้ความรู้เกี่ยวกับภัยออนไลน์ เพื่อป้องกันและลดปัญหาอาชญากรรมออนไลน์ ที่ยังสร้างความเสียหายต่อสังคมและเศรษฐกิจในวงกว้าง อย่างต่อเนื่อง โดยให้นโยบายว่า ควรมีความร่วมมือ ของหน่วยงานต่างๆ เพื่อ สร้างการเตือนภัยออนไลน์ให้มีประสิทธิภาพ มีสาระ น่าสนใจ ตรงใจ เข้าถึงกลุ่มเสี่ยง ต่างๆ รวมทั้ง ลดการทํางานที่ซ้ําซ้อน
นายเวทางค์ พ่วงทรัพย์ รองปลัด ดีอี ในฐานะ เลขานุการ คณะกรรมการป้องกันและปราบปรามอาชญากรรมทางเทคโนโลยี ได้เป็นประธานการประชุม เรื่องการจัดทําแผนการเตือนภัยและให้ความรู้เกี่ยวกับภัยออนไลน์ โดยมี พล.ต.ต.อรรถสิทธิ์ สุดสงวน รองผู้บัญชาการ กองบัญชาการสืบสวนสอบสวนการกระทําความผิดทางเทคโนโลยี สํานักงานตํารวจแห่งชาติ นายมีธรรม ณ ระนอง รองผู้อํานวยการสํานักงานพัฒนาธุรกรรมทางอิเล็กทรอนิกส์ และผู้แทนจาก สํานักงานคณะกรรมการการรักษาความมั่นคงปลอดภัยไซเบอร์แห่งชาติ สํานักงาน กสทช สํานักงานคณะกรรมการป้องกันและปราบปรามการฟอกเงิน สํานักงานคณะกรรมการกํากับหลักทรัพย์และ ตลาดหลักทรัพย์ สมาคมธนาคารไทย กระทรวงศึกษาธิการ ธนาคารแห่งประเทศไทย และ กรมสอบสวนคดีพิเศษ เป็นต้น ร่วมประชุม
ประเด็นสําคัญจากการประชุมมีดังนี้
1. ที่ผ่านมาหน่วยงานต่างๆ ได้ทําการเตือนภัยออนไลน์ ประชาสัมพันธ์กันไปมาก แต่โดยรวม ยังไม่ดีเท่าที่ควร
2. การรณรงค์ระดับชาติ ควรมีทําต่อเนื่อง ทิศทางเดียวกัน และ ควรมีข้อความการเตือน ไม่หลากหลายเกินไป
3. แต่ละหน่วยงาน มีกลุ่มเป้าหมาย ทั้งที่ซ้ํากัน และแตกต่างกัน ความร่วมมือ จัดทํา mapping กลุ่มประชากร คนไทย จะทําให้การดําเนินงานมีประสิทธิภาพ และครอบคลุมดีขึ้น
4. การแจ้งเตือน ให้ความรู้ภัยออนไลน์ ต้องมีความรวดเร็ว ทันสถานการณ์ เนื่องจาก การหลอกลวงออนไลน์ สามารถ เข้าถึงประชาชนในวงกว้างได้อย่างรวดเร็ว และมีรูปแบบการหลอกลวง เปลี่ยนแปลง ตลอดเวลา
5. การร่วมมือดําเนินการ ของหน่วยงาน จําเป็นต้องร่วมมือกับเอกชน และเครือข่ายที่เกี่ยวข้องเพื่อให้ได้ประโยชน์สูงสุด
นอกจากนี้ ที่ประชุมได้แลกเปลี่ยนข้อมูล และประสบการณ์ การเตือนภัยและให้ความรู้เกี่ยวกับภัยออนไลน์
“เรื่องการแจ้งเตือนและให้ความรู้เรื่องภัยออนไลน์ มีความสําคัญมาก ที่ผ่านมา หน่วยงานต่างๆ ได้ทํากันไปมาก แต่ ก็ยังมีข้อจํากัด ยังไม่มีประสิทธิภาพเท่าที่ควร การร่วมหารือวันนี้ ในเรื่องนี้ เป็นส่วนหนึ่งที่สําคัญในการลดและแก้ปัญหาโจรออนไลน์ นอกเหนือจากการป้องกันปราบปราม การจัดตั้ง AOC 1441 ที่ ดีอี ร่วมกับ สตช ปปง ธปท สมาคมธนาคาร และหน่วยงานอื่นๆ เร่งดําเนินการในขณะนี้” นายเวทางค์ กล่าวในตอนท้าย
______________________________
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
วันพฤหัสบดีที่ 2 พฤศจิกายน 2566
02/11/2566
รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
ในวันพฤหัสบดีที่ ๒ พฤศจิกายน ๒๕๖๖ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีว่าการกระทรวงยุติธรรม พร้อมด้วยผู้แทนจากส่วนราชการในสังกัดกระทรวงยุติธรรม ผู้แทนขบวนการประชาชนเพื่อสังคมที่เป็นธรรม (ขปส.) หรือ พีมูฟ และผู้แทนหน่วยงานที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม
โดยที่ประชุมได้รับทราบคําสั่งและมติคณะรัฐมนตรีที่สําคัญ รวมทั้งรับทราบหลักการและแนวทางการแก้ไขปัญหาของคณะกรรมการแก้ไขปัญหาของขบวนการประชาชนเพื่อสังคมที่เป็นธรรม จํานวน ๖ ประการ
ในการนี้ ที่ประชุมได้ร่วมกันพิจารณาในประเด็นที่สําคัญ ได้แก่
๑. การรวบรวม ศึกษา ข้อจํากัดของกฎหมายที่เกี่ยวข้องให้นําไปสู่การแก้ไขปัญหาของขบวนการประชาชนเพื่อสังคมที่เป็นธรรม ประกอบด้วย ผลการดําเนินงานของคณะทํางานศึกษาข้อจํากัดในกระบวนการยุติธรรม และกรอบการแก้ไขกฎหมายและนโยบายที่เกี่ยวข้องสิทธิเสรีภาพและการจัดการทรัพยากร ๓ ด้าน ได้แก่ (๑) กรณีการแก้ไขกฎหมายและนโยบายที่เกี่ยวข้องสิทธิเสรีภาพและการจัดการทรัพยากร (๒) มติคณะรัฐมนตรี และประกาศที่เกี่ยวข้องกับสิทธิเสรีภาพและการจัดการทรัพยากร และ (๓) ร่างกฎหมายว่าด้วยสิทธิการจัดการทรัพยากรและการคุ้มครองสิทธิชุมชน
๒. พิจารณาเร่งรัดร่างกฎหมายนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ พ.ศ. .... ตามที่กระทรวงยุติธรรมได้ศึกษาและรับฟังความคิดเห็นแล้ว เข้าสู่การพิจารณาของคณะรัฐมนตรีและบังคับใช้ภายใน ๑๐๐ วัน
๓. การใช้ระบบไต่สวนในการพิจารณาคดีแทนระบบกล่าวหาในคดีที่เกี่ยวกับสิทธิมนุษยชน และคดีที่เกี่ยวกับที่ดินทรัพยากร ป่าไม้ และสิ่งแวดล้อม
๔. ส่งเสริมในการเข้าถึงกระบวนการยุติธรรมอย่างเท่าเทียมของประชาชน โดยให้ปรับปรุง แก้ไข พระราชบัญญัติกองทุนยุติธรรม พ.ศ. ๒๕๕๘ และระเบียบที่เกี่ยวข้อง ๑๐ ประเด็น
และ ๕. ความคืบหน้าในการให้ความช่วยเหลือกรณีที่อยู่ระหว่างดําเนินการของคณะอนุกรรมการด้านคดีความ กฎหมายและกระบวนการยุติธรรม จํานวน ๒๓ กรณี
รัฐบาลไทย-ข่าวทำเนียบรัฐบาล-รมช. ไชยา เล็งเห็นแม่สอดเป็นตลาดส่งออกสินค้าปศุสัตว์ เร่งยกระดับมาตรฐานสินค้า
วันศุกร์ที่ 3 พฤศจิกายน 2566
รมช. ไชยา เล็งเห็นแม่สอดเป็นตลาดส่งออกสินค้าปศุสัตว์ เร่งยกระดับมาตรฐานสินค้า
รมช. ไชยา เล็งเห็นแม่สอดเป็นตลาดส่งออกสินค้าปศุสัตว์ เร่งยกระดับมาตรฐานสินค้า พร้อมตรวจจุดลักลอบนําเข้าโค กระบือ ตามเขตชายแดน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมและมอบนโยบายแก่เจ้าหน้าที่หน่วยงานสังกัดกระทรวงเกษตรและสหกรณ์ ณ ห้องประชุมเพชรน้ําหนึ่ง ชั้น 6 สํานักงานเทศบาลแม่สอด อําเภอแม่สอด จังหวัดตาก โดยมีนายสุรพล วงศ์สุขพิศาล รองผู้ว่าราชการจังหวัดตาก ให้การต้อนรับในพื้นที่ ว่า การลงพื้นที่ตรวจเยี่ยมอําเภอแม่สอด จังหวัดตาก มีวัตถุประสงค์เพื่อตรวจสอบจุดเชื่อมต่อชายแดนประเทศเพื่อนบ้านที่มีการซื้อ-ขายโคมีชีวิต และได้รับรายงานจากพี่น้องเกษตรกรที่ให้ข้อดีและข้อเสียของการค้าโคมีชีวิต รวมถึงข้อมูลการลักลอบนําเข้าเนื้อเถื่อน
ซึ่งพี่น้องเกษตรกรส่วนใหญ่ได้รับความเดือดร้อนจากการจําหน่ายสินค้าปศุสัตว์ตกต่ํา ประกอบกับนโยบายของรัฐบาลนายกรัฐมนตรี (นายเศรษฐา ทวีสิน) ที่ให้ความสําคัญกับการปราบปรามสินค้าเกษตรเถื่อนอย่างเข้มงวด เพื่อให้กลไกราคาตลาดมีราคาที่เป็นธรรม และประชาชนมีสุขอนามัยที่ดี พร้อมทั้งมีนโยบายเปิดตลาดโคเนื้อส่งออกไปยังประเทศจีน เวียดนาม และกัมพูชา รวมถึงตลาดใหม่แถบตะวันออกกลางที่นายกรัฐมนตรีได้เจรจาการค้าเบื้องต้นไว้แล้ว จึงขอให้กรมปศุสัตว์ควบคุมดูแลคุณภาพสินค้าปศุสัตว์ให้สามารถส่งออกได้ รวมทั้งมาตรการสร้างความเชื่อมั่นให้กับประเทศคู่ค้าว่าสินค้าปศุสัตว์ของไทยมีคุณภาพ ปราศจากโรคระบาด ขณะเดียวกัน อําเภอแม่สอด จังหวัดตาก มีศักยภาพในการเป็นสถานประกอบการแบบกลุ่ม (Compartment) ที่สามารถเป็นพื้นที่กักกันโรคระบาดสัตว์ก่อนทําการส่งออกได้เป็นอย่างดี และหากดําเนินการส่งออกสินค้าเกษตรได้อย่างถูกต้องตามกฎหมาย สินค้าไม่ถูกตีกลับ จะสร้างรายได้ให้เกษตรกรไทย และนํารายได้เข้าสู่ประเทศเพิ่มขึ้น
อย่างยั่งยืน
ทั้งนี้ จังหวัดตากมีพื้นที่ทั้งหมดกว่า 10 ล้านไร่ สภาพพื้นที่ร้อยละ 80 เป็นภูเขาสูง มีพื้นที่การเกษตร 1,404,416.55 ไร่ คิดเป็นร้อยละ 13.60 พื้นที่ชลประทาน 63,460 ไร่ มีประชากรทั้งสิ้น 685,408 คน ซึ่งประกอบอาชีพหลักทางการเกษตร 162,140 คน มีรายได้เฉลี่ย 114,952 บาท ต่อคน ต่อปี รายได้ส่วนใหญ่มาจากการค้าชายแดนไทย-พม่า และการท่องเที่ยว
โดยจังหวัดตากมีการขนส่งสินค้าทางการเกษตรผ่าน 3 ด่านพรมแดนถาวร ได้แก่ ด่านกักกันสัตว์ตาก ด่านตรวจพืชแม่สอด และด่านตรวจประมงตาก ด่านดังกล่าวมีหน้าที่ดําเนินการตรวจสอบควบคุมการเคลื่อนย้ายสินค้าเกษตร การออกใบอนุญาตต่าง ๆ รวมถึงประชาสัมพันธ์ความรู้ ข้อมูลข่าวสาราชการ และป้องกันการลับลอบนําเข้า-ส่งออกสินค้าเกษตรเถื่อนที่อาจก่อโรคระบาดสัตว์ หรือสร้างผลกระทบต่อระบบเศรษฐกิจ จากนี้เจ้าหน้าที่จะดําเนินการตรวจสอบสินค้าเกษตรอย่างเข้มข้นต่อไป